Albert Lange Fliflet

Albert Lange Fliflet (født 10. mai 1908 i Inderøy, død 14. april 2001 i Bergen) var en norsk filolog og oversetter.Albert Lange Fliflet hos Norsk oversetterleksikon

Han var sønn av presten Vilhelm Fliflet og Charlotte Fliflet f. Lange, og sønnesønn av sorenskriveren Nils Fliflet. Da faren ble utnevnt til residerende kapellan i Sandsvær flyttet familien dit, og Albert Lange Fliflet tok examen artium i Kongsberg i 1926.  Deretter studerte han
finsk, samisk, tysk, fransk, norsk og fikk en embedseksamen i finsk-ugriske språk i 1938.

Ved Tromsø offentlige høiere almenskole var han lektor 1939-41, og ved Universitetet i Bergen hadde han lærerjobb i fonetikk 1964-69, forfremmet til førstelektor 1969-78. Han er kanskje mest kjent for sin oversettelse av det finske nasjonaleposet Kalevala til et dialektpreget nynorsk. Oversettelsen utkom første gang i 1967, og er gjenutgitt i 1999. Oversettelsen gav ham Bastianprisen. Fliflet har lest inn sin oversettelse av Kalevala på LP og kassett.

Albert Lange Fliflet er far til musikerne Gabriel Fliflet og Andreas Fliflet.

 Æresbevisninger 
 Æresdoktor ved Helsingfors universitet 1990
 Pro cultura hungarica-medaljen 1996 for sin formidling av ungarsk kultur
Bastianprisen 1968 for Kalevala
 Norsk Måldyrkingslags heidersgåve 1967
 Norsk kulturråds oversetterpris 1984.

 Utgivelser 
 Eine nordnorwegische Sammlung finnischer Volksdichtung. Die Wesselschen Aufzeichnungen mit Übersetzung und vergleichenden Erläuterungen (1942).
 Finnland synger (1947).  Gjendiktninger av finsk lyrikk.
 Tuli niemen tutkaimessa. Aforismeja (1950)
 Kalevala (1967).  Gjendiktning.
 Finlands stemme (1977).  Gjendiktninger av finsk lyrikk.
 Imre Madách, Menneskets tragedie (1979)
 Gyula Illyés, I Kharons ferge eller alderdommens symptomer (1979)
 Joost van den Vondel, Lucifer, en tragedie (1987)
 Kanteletar: Finske folkevisestemningar (1988)
 Franz Grillparzer, Havets og kjærlighetens bølge (1994)
 Stille kom en glede og andre gjendiktinger (1997)
 Referanser 

Kategori:Norske oversettere
Kategori:Norske filologer
Kategori:Personer fra Inderøy kommune
Kategori:Personer fra Kongsberg kommune
Kategori:Fliflet (slekt)